เราจะรู้สึกจุกแน่นหน้าอกจนลามไปถึงคอบ่อยๆค่ะ เป็นพักๆระหว่างวัน มันจะรู้สึกหายใจไม่ทัน แน่นหน้าอกหายใจไม่เต็มอิ่มเหมือนมีอะไรมาค้ำที่คอไว้ตลอด จนบ้างครั้งต้องไออกมา พอจะทราบมั้ยคะว่าเกิดขึ้นเพราะอะไร
สวัสดีค่ะ อาการแน่นหน้าอกหายใจไม่อิ่ม อาจเกิดจาก-โรคหัวใจเช่นกล้ามเนื้อหัวใจขาดเลือดเฉียบพลัน และภาวะหัวใจวาย มักมีอาการแน่นหน้าอกแบบตื้อๆเหมือนมีของหนักมาทับ เหนื่อยง่ายมากขึ้น ขาบวม นอนราบไม่ได้-โรคเกี่ยวกับทางเดินหายใจเช่น โรคหอบหืดจากหลอดลมหดตัวแคบลง โรคปอดอักเสบหรือติดเชื้อ อาจพบร่วมกับอาการไข้ ไอ หอบเหนื่อย-ระบบทางเดินหายใจถูกกีดขวาง หรือมีสิ่งแปลกปลอมติดอยู่ เช่น มีเมล็ดผลไม้หรือก้างปลาติดอยู่ในลำคอ-โรคภูมิแพ้ หรือแพ้สารบางอย่าง มักเป็นเฉียบพลัน ทำให้ทางเดินหายใจบวม-โรคกรดไหลย้อน อาจมีอาการแสบร้อนกลางอก คลื่นไส้ อาเจียน ไอเรื้อรังได้จากอาการดังกล่าวมานั้น ยังมีโอกาสเป็นไปได้หลายระบบ หากแน่นหน้าอกมาก ไอมาก ควรรีบไปพบแพทย์เพื่อตรวจเพิ่มเติม ในช่วงนี้ควรงดการออกแรงหนักๆไปก่อน กินอาหารมื้อไม่ใหญ่จนเกินไป ไม่นอนทันทีหลังรับประทานอาหาร